
Nr.70, datë 19.3.2007

Për miratimin e dekretit të presidentit të republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.5226, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5226, datë 19.3.2007 për shkarkimin e zotit Aldo Bumçi nga detyra e Ministrit të Drejtësisë.
II. Ky vendim hyn në fuqi menjëherë.

Kryetare
Jozefina Topalli (Çoba)


Vendim
Nr.71, datë 19.3.2007

Për miratimin e dekretit të presidentit të republikës për shkarkim zëvendëskryeministri dhe emërim ministri

Në mbështetje të neneve 78 dhe 98 të Kushtetutës, mbështetur në dekretin nr.5227, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5227, datë 19.3.2007. 
1. Për shkarkimin e zotit Ilir Rusmali nga detyra e Zëvendëskryeministrit.
2. Për emërimin e zotit Ilir Rusmali në detyrën e Ministrit të Drejtësisë.
II. Ky vendim hyn në fuqi menjëherë.

Kryetare
Jozefina Topalli (Çoba)




Vendim
Nr.72, datë 19.3.2007

Për miratimin e dekretit të presidentit të republikës për emërim zëvendëskryeministri

Në mbështetje të neneve 78 dhe 98 të Kushtetutës, mbështetur në dekretin nr.5228, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5228, datë 19.3.2007 për emërimin e zotit Gazmend Oketa në detyrën e Zëvendëskryeministrit.
II. Ky vendim hyn në fuqi menjëherë.

Kryetare
Jozefina Topalli (Çoba)


Vendim
Nr.73, datë 19.3.2007

Për miratimin e dekretit të presidentit të republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.5229, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5229, datë 19.3.2007 për shkarkimin e zotit Sokol Olldashi nga detyra e Ministrit të Brendshëm.
II. Ky vendim hyn në fuqi menjëherë.

Kryetare
Jozefina Topalli (Çoba)



Vendim
Nr.74, datë 19.3.2007

Për miratimin e dekretit të presidentit të republikës për emërim ministri

Në mbështetje të neneve 78 dhe 98 të Kushtetutës, mbështetur në dekretin nr.5230, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5230, datë 19.3.2007 për emërimin e zotit Bujar Nishani në detyrën e Ministrit të Brendshëm.
II. Ky vendim hyn në fuqi menjëherë.

Kryetare
Jozefina Topalli (Çoba)
Vendim
Nr.75, datë 19.3.2007

Për miratimin e dekretit të presidentit të republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.5231, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5231, datë 19.3.2007 për shkarkimin e zonjës Arenca Trashani nga detyra e Ministrit të Integrimit.
II. Ky vendim hyn në fuqi menjëherë.

Kryetare
Jozefina Topalli (Çoba)


Vendim
Nr.76, datë 19.3.2007

Për miratimin e dekretit të presidentit të republikës për emërim ministri

Në mbështetje të neneve 78 dhe 98 të Kushtetutës, mbështetur në dekretin nr.5232, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5232, datë 19.3.2007 për emërimin e zonjës Majlinda Bregu në detyrën e Ministrit të Integrimit.
II. Ky vendim hyn në fuqi menjëherë.

Kryetare
Jozefina Topalli (Çoba)



Vendim
Nr.77, datë 19.3.2007

Për miratimin e dekretit të presidentit të republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.5233, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5233, datë 19.3.2007 për shkarkimin e zotit Maksim Cikuli nga detyra e Ministrit të Shëndetësisë.
II. Ky vendim hyn në fuqi menjëherë.

Kryetare
Jozefina Topalli (Çoba)



Vendim
Nr.78, datë 19.3.2007

Për miratimin e dekretit të presidentit të republikës për emërim ministri

Në mbështetje të neneve 78 dhe 98 të Kushtetutës, mbështetur në dekretin nr.5234, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5234, datë 19.3.2007 për emërimin e zotit Nard Ndoka në detyrën e Ministrit të Shëndetësisë.
II. Ky vendim hyn në fuqi menjëherë.

Kryetare
Jozefina Topalli (Çoba)


Vendim
Nr.79, datë 19.3.2007

Për miratimin e dekretit të presidentit të republikës për shkarkim ministri

Në mbështetje të neneve 78 dhe 98 të Kushtetutës, mbështetur në dekretin nr.5235, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5235, datë 19.3.2007 për shkarkimin e zotit  Bujar Leskaj nga detyra e Ministrit të Turizmit, Kulturës, Rinisë dhe Sporteve.
II. Ky vendim hyn në fuqi menjëherë.

Kryetare
Jozefina Topalli (Çoba)
Vendim
Nr.80, datë 19.3.2007

Për miratimin e dekretit të presidentit të republikës për emërim ministri

Në mbështetje të neneve 78 dhe 98 të Kushtetutës, mbështetur në dekretin nr.5236, datë 19.3.2007 të Presidentit të Republikës,

Kuvendi
i Republikës së Shqipërisë

Vendosi:

I. Miratohet dekreti i Presidentit të Republikës nr.5236, datë 19.3.2007 për emërimin e zotit Ylli Pango në detyrën e Ministrit të Turizmit, Kulturës, Rinisë dhe Sporteve.
II. Ky vendim hyn në fuqi menjëherë.

Kryetare
Jozefina Topalli (Çoba)


Dekret
Nr.5223, datë 13.3.2007

Për dhënie të shtetësisë shqiptare

Në mbështetje të nenit 92, pika “c” të Kushtetutës, të nenit 20 dhe të nenit 9, pika 7, të ligjit nr.8389, datë 5.8.1998 “Për shtetësinë shqiptare”,

Dekretoj:

Neni 1

U jepet shtetësia shqiptare me kërkesë të tyre:

1. Lutfi Emrush Haziri
2. Mirvete Iljas Haziri (Bajrami)
3. Këngë Lutfi Haziri
4. Lotinë Lutfi Haziri
5. Mimas Lutfi Haziri

Neni 2

Ky dekret hyn në fuqi menjëherë.

Presidenti i RepubliKës së Shqipërisë
Alfred Moisiu





VENDIM
Nr.114, datë 31.1.2007

Për përcaktimin e masës së kontributeve të personave, që vendosen në institucionet rezidenciale publike, të shërbimeve të përkujdesit shoqëror

Në mbështetje të nenit 100 të Kushtetutës dhe të pikave 1 e 3 të nenit 23 të ligjit nr.9355, datë 10.3.2005 “Për ndihmën dhe shërbimet shoqërore”, me propozimin e Ministrit të Punës, Çështjeve Sociale dhe Shanseve të Barabarta, Këshilli i Ministrave

Vendosi:

I. Grupet, pagesat dhe përfitimet e personave, që vendosen në institucionet rezidenciale publike
1. Personat, si fëmijët, të rinjtë, të moshuarit, personat me aftësi të kufizuara, gratë e vajzat në nevojë, familjet e të cilëve nuk kanë të ardhura dhe vlerësohen se kanë nevojë për shërbime shoqërore, pranohen pa pagesë në institucionet rezidenciale publike të shërbimeve të përkujdesit shoqëror.
2. Personat, që kanë të ardhura, si pension pleqërie, shtetërorë, kooperative apo pension familjar a invaliditeti, kur vendosen dhe përfitojnë shërbime të përkujdesit shoqëror në institucionet rezidenciale publike, derdhin 50 për qind të pensionit.
3. Personave, që vendosen dhe përfitojnë shërbime të përkujdesit shoqëror, sipas pikës 1, të këtij vendimi, u jepet, në dorë, një shumë  në të holla, për shpenzime personale, si më poshtë vijon:
a) Fëmijëve të moshës 2-5 vjeç, që janë vendosur në shtëpitë e fëmijëve, 300 (treqind) lekë në muaj.
b) Fëmijëve të moshës 6-14 vjeç, që janë vendosur në shtëpitë e fëmijëve, 1000 (një mijë) lekë në muaj.
c) Personave, që marrin shërbime në qendrat e zhvillimit, 500 (pesëqind) lekë në muaj.
ç) Personave të moshuar, që nuk kanë të ardhura e që janë vendosur në shtëpitë rezidenciale publike, 4000 (katër mijë) lekë në muaj.
II. Shërbimet me pagesë  për personat me të ardhura dhe pagesat për shërbimet shtesë, që ofrohen në institucionet rezidenciale publike
4. Personat, të cilët përveç pensionit kanë të ardhura të tjera, por kanë nevojë për shërbime të përkujdesit shoqëror, pranohen në institucionet rezidenciale publike të shërbimeve të përkujdesit shoqëror kundrejt pagesës.
5. Pagesa për këtë kategori përfituesish bëhet në masën 100 për qind të të gjitha shpenzimeve, që, mesatarisht, kryhen, për një person, i cili përfiton shërbime në institucionet e përkujdesit shoqëror. Shpenzimet për një person llogariten si mesatare për të gjitha institucionet, ku ofrohen këto shërbime, dhe përcaktohen me udhëzimin e ministrit që mbulon fushën e çështjeve sociale.
6. Personat, që vendosen në institucionet rezidenciale publike të përkujdesit shoqëror, përfitojnë edhe shërbime shtesë, shoqërore, shërbime shëndetësore të specializuara, pajisje, televizor apo frigorifer, në dhomë, kundrejt një pagese, e cila mbulon 100 për qind vlerën e këtij shërbimi. Lista e shërbimeve shtesë përcaktohet me udhëzim të ministrit që mbulon fushën e çështjeve sociale.
7. Pajisjet e dhëna, që përdoren për shërbimin shtesë, nuk kthehen, kur personi largohet nga institucioni.
8. Efektet financiare, që rrjedhin nga zbatimi i këtij vendimi, të përballohen nga fondet buxhetore të vitit 2007, miratuar për Ministrinë e Punës, Çështjeve Sociale dhe Shanseve të Barabarta.
9. Ngarkohet Ministri i Punës, Çështjeve Sociale dhe Shanseve të Barabarta të nxjerrë udhëzimin përkatës, në zbatim të këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


VENDIM
Nr.116, datë 7.3.2007 

Për LEJIMIN E KALIMIT TRANSIT TË DISA TRUPAVE USHTARAKE SLLOVENE, PËRMES TERRITORIT TË REPUBLIKËS SË SHQIPËRISË 

Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e kalimit transit të 11 (njëmbëdhjetë) trupave dhe 4 (katër) mjeteve ushtarake sllovene, përmes territorit të Republikës së Shqipërisë, në itinerarin Qafë-Thanë–Durrës–Qafë-Thanë, në datën 14 mars 2007.
Pika e hyrjes në territorin e Republikës së Shqipërisë të jetë pika e kalimit kufitar, Qafë-Thanë.
Pika e daljes të jetë pika e kalimit kufitar në Durrës dhe pika e kalimit kufitar, Qafë-Thanë.
2. Procedurat për hyrjen, qëndrimin dhe daljen e këtyre trupave në/nga Republika e Shqipërisë janë parashikuar në “Marrëveshjen, ndërmjet palëve të Traktatit të Atlantikut të Veriut, për statusin e forcave”, nënshkruar në Londër, më 19 qershor 1951, dhe në “Marrëveshjen, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre”, nënshkruar në Bruksel, më 10 janar 1994, si dhe në protokollin shtesë të “Marrëveshjes, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar nga Kuvendi i Republikës së Shqipërisë me ligjin nr.8034, datë 22.11.1995.
3. Gjatë itinerarit të lëvizjes, trupat sllovene të shoqërohen nga njësi të armatosura të Forcave të Armatosura të Republikës së Shqipërisë.
4. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 


VENDIM
Nr.117, datë 7.3.2007 

Për LEJIMIN E KALIMIT TRANSIT TË DISA TRUPAVE USHTARAKE ITALIANE, PËRMES TERRITORIT TË REPUBLIKËS SË SHQIPËRISË 

Në mbështetje të nenit 100 të Kushtetutës dhe të neneve 16, pika 2, 17, 18 e 19, të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave

VENDOSI:

1. Lejimin e kalimit transit, përmes territorit të Republikës së Shqipërisë, të 9 (nëntë) trupave dhe 3 (tre) mjeteve ushtarake italiane, në itinerarin Qafë-Thanë–Durrës, në datën 9 mars 2007.
Lejimin e kalimit transit të 9 (nëntë) trupave dhe 7 (shtatë) mjeteve ushtarake italiane në itinerarin Durrës–Qafë-Thanë, në datën 18 mars 2007.
Për trupat ushtarake, që do të kalojnë më 9 mars, pika e hyrjes në territorin e Republikës së Shqipërisë është pika e kalimit kufitar në Qafë-Thanë dhe pika e daljes është pika e kalimit kufitar në Durrës, ndërsa për trupat, që do të kalojnë më 18 mars 2007, pika e hyrjes është pika e kalimit kufitar në Durrës dhe pika e daljes është pika e kalimit kufitar, Qafë-Thanë.
2. Procedurat për hyrjen, qëndrimin dhe daljen e këtyre trupave në/nga Republika e Shqipërisë janë parashikuar në “Marrëveshjen, ndërmjet palëve të Traktatit të Atlantikut të Veriut, për statusin e forcave”, nënshkruar në Londër, më 19 qershor 1951, dhe në “Marrëveshjen, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre”, nënshkruar në Bruksel, më 10 janar 1994, si dhe në protokollin shtesë të “Marrëveshjes, ndërmjet shteteve palë në Traktatin e Atlantikut të Veriut dhe të shteteve të tjera, pjesëmarrëse në Partneritetin për Paqe, përsa i përket statusit të forcave të tyre”, ratifikuar nga Kuvendi i Republikës së Shqipërisë, me ligjin nr.8034, datë 22.11.1995.
3. Gjatë itinerarit të lëvizjes trupat italiane të shoqërohen nga njësi të armatosura të Forcave të Armatosura të Republikës së Shqipërisë.
4. Ngarkohet Ministria e Mbrojtjes për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha 



VENDIM
Nr.118, datë 7.3.2007 

Për SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZGJERIMI I VARREZAVE PUBLIKE TË BURDULLIASIT, NË BASHKINË E BERATIT

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e Ministrit të Brendshëm, Këshilli i Ministrave 

VENDOSI:

1. Shpronësimin, për interes publik, të pronarёve të pasurive të paluajtshme, pronë private, qё preken nga zgjerimi i varrezave publike të Burdulliasit, në bashkinë e Beratit.
2. Pasuritë, pronë private, me sipërfaqe 2270 m2, që shpronësohen, si dhe pronarët përkatës, janë sipas tabelës, që i bashkëlidhet këtij vendimi.
3. Masa e shpërblimit të pronarëve, pasuritë, pronë private, të të cilëve shpronësohen, sipas tabelës, që i bashkëlidhet këtij vendimi, është 5 000 000 (pesë milionë) lekë. Vlera e përgjithshme e shpronësimit të përballohet nga të ardhurat e bashkisë së Beratit.
Ky fond u vihet në dispozicion pronarëve të shpronësuar nga bashkia brenda 3 muajve nga data e përfundimit të afatit të shpronësimit.
4. Afati i përfundimit të shpronësimit është data 15.3.2007.
5. Vlera e shpenzimeve procedurale, në shumën 87 000 (tetëdhjetë e shtatë mijë) lekë, të përballohet nga bashkia e Beratit.
6. Afati i përfundimit të punimeve, për objektin “Zgjerimi i varrezave publike Burdullias” të jetë në përputhje me afatet e parashikuara nga bashkia e Beratit.
7. Shpronësimi të bëhet në favor të bashkisë së Beratit. Regjistrimi i ri i pasurisë 2270 m2 , truall, shpronësuar në favor të bashkisë së Beratit, të bëhet brenda 30 ditëve nga data e miratimit të këtij vendimi.
8. Ngarkohet bashkia e Beratit për zbatimin e këtij vendimi.
9. Ngarkohet Ministria e Brendshme për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha

Të DHëNAT MBI LISTËN EMëRORE Të PERSONAVE DHE PRONAVE, Që DO Të SHPRONëSOHEN PëR ZGJERIMIN E VARREZAVE Të BURDULLIASIT, Në BASHKINË BERAT

	
	
	
	
	

	Nr.
	Pronat që do të shpronësohen
	Njësia
e matjes
	Sasia
	Çmimi për njësi
	Vlera në lekë
	Emri i pronarit

	1
	Truall
	m2
	2270
	2200
	5 000 000
	Feride Ibrahim Bega
Myrifete Iliaz Peshtani

	
	Shuma
	
	
	
	5 000 000
	




Vendim
Nr.119, datë 7.3.2007

Për përcaktimin e procedurave të përkthimit të legjislacionit të Bashkimit Europian në gjuhën shqipe dhe të përkthimit të legjislacionit shqiptar në njËrën nga gjuhët e bashkimit europian

Në mbështetje të nenit 100 të Kushtetutës dhe të ligjit nr.9000, datë 30.1.2003 “Për organizimin dhe funksionimin e Këshillit të Ministrave”, me propozimin e Ministrit të Integrimit, Këshilli i Ministrave

Vendosi:

1. Ministria e Integrimit përkthen legjislacionin e Bashkimit Europian në gjuhën shqipe dhe legjislacionin shqiptar në njërën nga gjuhët e BE-së. Për realizimin e kësaj veprimtarie, Ministria e Integrimit:
a) kryen përkthimin e legjislacionit të Bashkimit Europian në gjuhën shqipe dhe të legjislacionit shqiptar në njërën nga gjuhët e Bashkimit Europian;
b) rishikon përkthimin e legjislacionit të Bashkimit Europian në gjuhën shqipe dhe anasjelltas, aktualisht të përkthyer nga ministritë e linjës apo institucione të tjera qendrore;
c) organizon procedurat e tenderimit, për realizimin e përkthimit të legjislacionit të Bashkimit Europian në gjuhën shqipe dhe të kuadrit normativ vendas në njërën nga gjuhët e BE-së, në përputhje me procedurat e përcaktuara në ligjin për prokurimin publik;
ç) krijon dhe përditëson bazën e të dhënave për përkthimin e legjislacionit të Bashkimit Europian në gjuhën shqipe dhe anasjelltas;
d) kujdeset për respektimin e unitetit të formës dhe të terminologjisë së përkthimeve të legjislacionit të Bashkimit Europian në gjuhën shqipe dhe anasjelltas;
dh) harton dhe boton dokumente e fjalorë të terminologjisë së specializuar, për përdorimin nga përkthyesit dhe nëpunësit civilë, të përfshirë në procesin e përkthimit të legjislacionit europian në gjuhën shqipe dhe anasjelltas;
e) boton dhe shpërndan kopje të legjislacionit të Bashkimit Europian, të përkthyer në gjuhën shqipe.
2. Ministria e Integrimit, në bashkëpunim me të gjitha ministritë e linjës dhe institucionet e tjera qendrore, përkatësisht sipas fushës së veprimtarisë së tyre, përcakton kalendarin vjetor të përkthimit të legjislacionit të Bashkimit Europian në gjuhën shqipe dhe të legjislacionit shqiptar në njërën nga gjuhët e vendeve anëtare të BE-së.
3. Ministria e Integrimit përcakton përkthimin e akteve të veçanta normative vendase në njërën nga gjuhët e vendeve anëtare të Bashkimit Europian, të paparashikuara në kalendarin vjetor të përkthimit, vetëm kur akti i përkthyer kërkohet, në mënyrë specifike, nga strukturat përkatëse të Komisionit Europian, në zbatim të plotësimit të angazhimeve të marra në kuadër të Marrëveshjes së Stabilizim-Asociimit.
4. Procesi i përkthimit të legjislacionit të Bashkimit Europian kryhet nga subjekte të licencuara për kryerjen e kësaj veprimtarie, në përputhje me aktet ligjore në fuqi.
5. Miratimi i materialeve të përkthyera bëhet nga një komision i posaçëm, i ngritur me propozimin e Ministrit të Integrimit.
6. Komisioni përbëhet nga 5 anëtarë: dy ekspertë të Ministrisë së Integrimit, një ekspert i ministrisë së linjës apo institucionit qendror, fusha e veprimtarisë e të cilit përputhet me fushën e veprimit të legjislacionit të Bashkimit Europian, që duhet të përkthehet, si dhe dy ekspertë të jashtëm të fushës, të caktuar nga Ministri i Integrimit.
7. Ministritë e linjës dhe institucionet e tjera qendrore janë të detyruara t’i vënë në dispozicion Ministrisë së Integrimit bazën e të dhënave të legjislacionit të Bashkimit Europian, të përkthyer në gjuhën shqipe dhe të legjislacionit shqiptar, të përkthyer në njërën nga gjuhët e BE-së.
8. Përballimi i efekteve financiare, për zbatimin e këtij vendimi, parashikohet në një zë të veçantë, në buxhetin vjetor, të miratuar për Ministrinë e Integrimit.
9. Ngarkohet Ministria e Integrimit të nxjerrë aktet nënligjore, për përcaktimin e kritereve, të rregullave dhe procedurave, për përzgjedhjen e subjekteve të licencuara për kryerjen e kësaj veprimtarie, tarifat e shërbimit të përkthimit, organin përgjegjës për përcaktimin e këtyre çështjeve, si dhe për funksionimin e komisionit të posaçëm.
Ky vendim hyn në fuqi pas botimit në Fletoren Zyrtare.

Kryeministri
Sali Berisha


Urdhër
Nr.151, datë 6.3.2007

Për përcaktimin e fondit të ngurtësimit për garancinë e fituesit/fituesve në lojërat e fatit

Në mbështetje të nenit 102, pika 4 të Kushtetutës së Republikës së Shqipërisë dhe në zbatim të ligjit nr.8701, datë 1.12.2000 “Për lojërat e fatit, kazinotë dhe hipodromet”, të ndryshuar dhe të vendimit të Këshillit të Ministrave nr.238, datë 13.4.2001 “Për kriteret e dhënies së lejes për lojërat e fatit, kazinotë dhe hipodromet”, të ndryshuar,

Urdhëroj:

Organizatorët e lojërave të fatit, për garantimin e fituesit/fituesve të lojërave të fatit, duhet të ngurtësojnë në një llogari të veçantë bankare, një shumë të caktuar si më poshtë vijon:
1. Për lojërat aritmetike
a) Për Bingo, fondi i ngurtësimit për shoqërinë të përcaktohet sipas kategorizimit të qyteteve:
- Për qytetet e kategorisë së I (Tiranë dhe Durrës), fondi i ngurtësimit të jetë në masën        2 000 000 (dy milionë) lekë.
- Për qytetet e kategorisë së II (Shkodër, Korçë, Vlorë, Sarandë, Gjirokastër, Elbasan, Fier, Lushnjë, Pogradec, Berat dhe Kavajë), fondi i ngurtësimit të jetë në masën 1 500 000 (një milion e pesëqind mijë) lekë.
- Për qytetet e kategorisë së III (të gjitha qytetet e tjera), fondi i ngurtësimit  të jetë në masën 1 000 000 (një milion) lekë.
- Për çdo filial dhe sallë të hapur në territorin e Republikës së Shqipërisë, fondi i ngurtësimit të jetë në masën 1 000 000 (një milion) lekë.
b) Për lojërat aritmetike që zhvillohen për pjesëmarrës jashtë sallave, fondi i ngurtësimit të jetë në masën 5 000 000 (pesë milionë) lekë.
2. Për lojërat e fatit sportive
a) Kategoria “Basti”, organizatori të garantojë për çdo lojë, fituesin/fituesit e lojërave të fatit, me kapitalin themeltar të shoqërisë, si dhe me fondin e ngurtësimit në masën 5 000 000 (pesë milionë) lekë.
b) Kategoria  “Konkurs  për  parashikimet  sportive”,  fondi i ngurtësimit të jetë në  masën 1 000 000 (një milion) lekë.
3. Për lotaritë
a) Lotari me shorte, fondi i ngurtësimit të jetë në masën 5 000 000 (pesë milionë) lekë.
b) Lotari të çastit, fondi i ngurtësimit të jetë në masën 5 000 000 (pesë milionë) lekë për çdo lotari (leje) të organizuar. Ky fond do të ç’ngurtësohet, vetëm pas përfundimit të çdo lotarie (loje).
4. Lojërat elektronike, fondi i ngurtësimit të jetë në masën 50 000 (pesëdhjetë mijë) lekë për çdo makinë elektronike, por jo më shumë se 5 000 000 (pesë milionë) lekë.
Për zbatimin e këtij urdhri ngarkohet Drejtoria e Licencave dhe e Menaxhimit të Kontratave, Sektori i Lojërave të Fatit.
Çdo urdhër që bie ndesh këtij urdhri shfuqizohet.
Ky urdhër hyn në fuqi menjëherë dhe botohet në Fletoren Zyrtare

Ministri I Ekonomisë, Tregtisë dhe Energjetikës
Genc Ruli




Kërkesë

